A población d'a ciudat de Mexico ye de 8,7 millons d'habitants, encara que l'aria metropolitana d'a ciudat blinca d'as mugas d'o Destrito Federal y s'estendilla sobre 40  municipios d'o estato de Mexico y 1 municipio d'o estato d'Hidalgo, con una población total de 19,3 millons d'habitants, a segunda aria metropolitana mas gran d'o mundo dimpués de Tokio y a mas gran d'o continent americán, seguntes o Reporte d'Urbanización Mundial d'as Nacions Unitas.[1] En un estudeo reyalizato en 2005, fue considerata a ueitena ciudat mas rica d'o mundo por Producto interior bruto.[2] Amás d'estar a capital politica, a ciudat de Mexico ye o centro politico, economico, cultural y educativo de Mexico.